Съдържание
Индекс 🔎︎

# Импортиране и експортиране на данни в текстов формат

Ако желаете да обменяте данни с база от данни, която не поддържа връзка чрез ODBC и импортиране и експортиране във формата на dBASE, може да използвате общ текстов формат.

## Импортиране на данни в LibreOffice

За да обменяте данни в текстов формат, използвайте филтъра на LibreOffice Calc за импортиране и експортиране.

1. Експортирайте желаните данни от базата – източник в текстов формат. За препоръчване е текстовият формат CSV. В него полетата с данни се разделят чрез разделители от рода на запетая или точка и запетая, а записите – чрез нови редове.

2. Изберете Файл - Отваряне и щракнете върху файла за импортиране.

3. Изберете „Текст с разделители (CSV)“ в комбинираното поле Тип на файла. Щракнете върху Отваряне.

4. Ще се появи диалоговият прозорец Импортиране от текст. Посочете кои данни да се извлекат от текстовия документ.

След като данните са в електронната таблица на LibreOffice Calc, можете да ги редактирате както е необходимо. Запазете данните като източник на данни на LibreOffice:

- Запишете текущата електронна таблица на LibreOffice Calc във формат dBASE в папката на база от данни на dBASE. За тази цел изберете Файл - Записване като, после изберете за Тип на файла „dBASE“ и посочете папката на базата от данни на dBASE.

## Експортиране в текстов формат CSV

Можете да експортирате текущата електронна таблица на LibreOffice в текстов формат, който може да се чете от много други приложения.

1. Изберете Файл - Записване като.

2. В Тип на файла изберете филтъра „Текст с разделители (CSV)“. Въведете име на файл и щракнете върху Записване.

3. Ще се отвори диалоговият прозорец Експортиране на текстови файлове, в който можете да изберете знаковия набор, разделителя за полета и разделителя за текст. Щракнете върху OK. Ще се покаже предупреждение, че е записан само активният лист.

Теми, свързани с показаната

Импортиране и експортиране на данни в Base

Импортиране и експортиране на файлове на dBASE