Съдържание
Индекс 🔎︎

# QR и щрихкод

Генериране на линейни и матрични кодове за произволен текст или URL.

Функцията за генериране на QR кодове и щрихкодове ви позволява да кодирате произволен текстов низ или URL адрес като щрихкод или QR код и да го вмъкнете в документа като графичен обект за сканиране.

За достъп до тази команда...

#### От лентата с менюта:

Изберете Вмъкване - OLE обект - QR и щрихкод.

#### От интерфейса с раздели:

В менюто Вмъкване на раздела Вмъкване изберете QR и щрихкод.

## URL или текст

Текстът, от който да се генерира кодът.

## Коригиране на грешки

Нивото на коригиране на грешки за създавания QR код. Коригирането на грешки в QR код е мярка, която помага за възстановяването на повредени QR кодове.

Има четири стандартни настройки за коригиране на грешките.

- Слабо: могат да се възстановят до 7% от кодовите думи.

- Средно: могат да се възстановят до 15% от кодовите думи.

- Квартил: могат да се възстановят до 25% от кодовите думи.

- Силно: могат да се възстановят до 30% от кодовите думи.

## Поле

Ширината на полето около кода.

## Пример

Долният QR код е генериран за текста www.libreoffice.org: